A BIZOTTSÁG HATÁROZATA
(2006. január 20.)
Romániában a magas patogenitású madárinfluenza gyanújával kapcsolatos egyes védekezési intézkedésekről szóló 2005/710/EK határozat második módosításáról
(az értesítés a C(2006) 62. számú dokumentummal történt)
(EGT vonatkozású szöveg)
(2006/24/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 18. cikke (7) bekezdésére,
tekintettel a harmadik országokból a Közösségbe érkező termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (2) és különösen annak 22. cikke (6) bekezdésére,
mivel:
(1)
A madárinfluenza a baromfik és egyéb madarak elhullással és rendellenességgel járó fertőző vírusos betegsége, amely rövid időn belül az állat- és a közegészségügyre komoly veszélyt jelentő és a baromfitenyésztés jövedelmezőségét csökkentő járványos méreteket ölthet. Fennáll a veszélye, hogy a betegség kórokozója nemzetközi kereskedelem útján bekerülhet az élőbaromfi-állományba és baromfitermékekbe.
(2)
2005. október 12-én Románia tájékoztatta a Bizottságot, hogy baromfi klinikai esetéből a madárinfluenza-vírus ázsiai törzsét izolálta. Ezért a Bizottság elfogadta a Romániában a magas patogenitású madárinfluenza gyanújával kapcsolatos egyes védekezési intézkedésekről szóló, 2005. október 13-i 2005/710/EK bizottsági határozatot (3).
(3)
Az említett határozatot Románia baromfihús és baromfihús-készítmények Közösségbe történő behozatala tekintetében történő regionalizálása érdekében módosították, figyelembe véve azt, hogy a madárinfluenza ázsiai törzsének Romániában való kitörése a Duna deltavidékére korlátozódott.
(4)
A járvány legutóbb Románia fertőzéstől mentes területén tört ki. Ezért Románia azon területét, amelyről a baromfihús vagy baromfihústermékek Közösségbe történő behozatala továbbra is tilos, ki kell terjeszteni az országnak a Kárpátoktól keleti és déli irányban fekvő részére.
(5)
Mivel Románia már megerősítette a betegség területén való jelenlétét, a 2005/710/EK határozat címét ennek figyelembevételével módosítani kell.
(6)
A 2005/710/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2005/710/EK határozat a következőképpen módosul:
1.
A cím helyébe a következő szöveg lép:
2.
A melléklet helyébe az e rendelet mellékletében megállapított szöveg lép.
2. cikk
A tagállamok az e határozatnak való megfelelés érdekében haladéktalanul meghozzák a szükséges intézkedéseket, és kihirdetik azokat. Erről haladéktalanul tájékoztatják a Bizottságot.
3. cikk
E határozatnak a tagállamok a címzettjei.
Kelt Brüsszelben, 2006. január 20-án.